Oficiālais Vēstnesis L 118 , 06/05/1999 Lpp. 0060 - 0062



Komisijas Lēmums (1999. gada 12. aprīlis) par kopējiem tehniskiem noteikumiem attiecībā uz integrēto pakalpojumu cipartīkliem (ISDN); telefonijas 3,1 kHz distances pakalpojumiem, pieslēguma prasībām, kas piemērojamas rokas termināliem (2. izdevums) (izziņots ar dokumenta Nr. C(1999) 875) (Dokuments attiecas uz EEZ) (1999/304/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK [1], kas attiecas uz telekomunikāciju gala iekārtām un zemes satelītstaciju iekārtām, tostarp to atbilstības savstarpēju atzīšanu, un jo īpaši tās 7. panta 2. punkta otro ievilkumu, (1) tā kā Komisija ir pieņēmusi pasākumu, kas identificē gala iekārtas modeli, attiecībā uz kuru ir nepieciešami šie kopējie tehniskie noteikumi, kā arī attiecīgā deklarācija par to piemērojuma jomu saskaņā ar 7. panta 2. punkta pirmo ievilkumu; (2) tā kā ir jāpieņem atbilstīgie saskaņotie standarti vai to daļas, ar ko īsteno pamatprasības, kuras ir jāpārveido kopējos tehniskos noteikumos; (3) tā kā, lai ražotājiem nodrošinātu nepārtrauktu tirgus pieejamību, ir vajadzīgi pārejas pasākumi iekārtām, kas apstiprinātas saskaņā ar valsts modeļa apstiprināšanas noteikumiem; (4) tā kā Telekomunikācijas iekārtu apstiprināšanas komitejai (ACTE) ir iesniegts priekšlikums saskaņā ar 29. panta 2. punktu; (5) tā kā šajā lēmumā paredzamie kopējie tehniskie noteikumi ir saskaņā ar ACTE atzinumu, IR PIEŅĒMUSI ŠĀDU LĒMUMU. 1. pants 1. Šo lēmumu piemēro gala iekārtām, ko paredzēts pievienot publiskam telekomunikāciju tīklam un uz ko attiecas 2. panta 1. punktā definētais saskaņotais standarts. 2. Šajā lēmumā paredzēti kopēji tehniski noteikumi, kas aptver pieslēguma prasības, kuras piemēro gala iekārtām, ko paredzēts pieslēgt integrētu pakalpojumu cipartīklam (ISDN) un kas nodrošina telefonijas 3,1 kHz distances pakalpojumus. 2. pants 1. Kopējie tehniskie noteikumi aptver saskaņoto standartu, ko kompetentā standartizācijas iestāde sagatavojusi, lai pēc iespējas īstenotu Direktīvas 98/13/EK 5. panta g) punktā minētās pamatprasības. Norāde uz standartu ir pielikumā. 2. Gala iekārtas, uz ko attiecas šis lēmums, atbilst 1. punktā minētajiem kopējiem tehniskajiem noteikumiem, Direktīvas 98/13/EK 5. panta a) un b) punktā minētajām pamatprasībām, kā arī visu pārējo piemērojamo direktīvu, jo īpaši Padomes Direktīvu 73/23/EEK [2] un 89/336/EEK [3], prasībām. 3. pants Direktīvas 98/13/EK 10. pantā minēto procedūru veikšanai izraudzītās pilnvarotās iestādes attiecībā uz šā lēmuma 1. panta 1. punktā minētajām gala iekārtām piemēro pielikumā minēto saskaņoto standartu vai nodrošina tā piemērošanu, šim lēmumam stājoties spēkā. 4. pants 1. Trīs mēnešus pēc šā lēmuma pieņemšanas dienas atceļ Lēmumu 95/526/EK. 2. Gala iekārtas, kas apstiprinātas saskaņā ar Lēmumu 95/526/EEK, var turpināt laist tirgū un nodot ekspluatācijā. 5. pants Šis lēmums ir adresēts dalībvalstīm. Briselē, 1999. gada 12. aprīlī Komisijas vārdā — Komisijas loceklis Martin Bangemann [1] OV L 74, 12.3.1998., 1. lpp. [2] OV L 77, 26.3.1973., 29. lpp. [3] OV L 139, 23.5.1989., 19. lpp. -------------------------------------------------- PIELIKUMS Norāde uz piemērojamo saskaņoto standartu Lēmuma 2. pantā minētais saskaņotais standarts ir šāds: Integrated services digital network (ISDN); telephony 3,1 kHz teleservice; Attachment requirements for handset terminals (Integrēto pakalpojumu cipartīkls (ISDN); telefonijas 3,1 kHz distances pakalpojumi; pieslēguma prasības rokas termināliem) (valodās, kas nav angļu valoda, šās sadaļas tulkojums jāraksta iekavās) ETSI Eiropas Telekomunikāciju standartu institūts ETSI sekretariāts TBR 8 — 1998. gada oktobris (bez priekšvārda) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 98/34/EK [1]. Iepriekšminētais saskaņotais standarts ir izveidots atbilstīgi pilnvarai, kas izdota saskaņā ar Padomes Direktīvā 98/34/EK paredzētajām attiecīgajām procedūrām. Iepriekšminētā saskaņotā standarta pilnu tekstu var iegūt pēc adreses: European Telecommunications Standards Institute,650, route des Lucioles,F-06921 | vai | European CommissionDGXIII/A/2 — (BU 31, 1/7),Rue de la Loi/Wetstraat 200,B-1049, | vai no jebkuras citas iestādes, kas ir atbildīga par ETSI standartu pieejamību un iekļauta sarakstā, kas ir atrodams tīklā Internets pēc adreses www.ispo.cec.be. [1] OV L 204, 21.7.1998., 37. lpp. --------------------------------------------------